Høsten 2011 gikk duoen i studio for å arbeide med debutalbumet sitt, som skulle utgis på deres eget plateselskap 5 Star Entertainment. Andre singel fra albumet, «Go Loud», ble sluppet i februar 2013. Nico & Vinz leide Telenor Arena til innspillingen, og sammen med regissør Kavar Singh produserte de musikkvideoen. Etter singelslippet ble Envy med på en norgesturné arrangert av Kreftforeningen og P4 for å skape blest rundt «Krafttak mot kreft». Deretter ble debutalbumet sluppet 27. april 2012 på Rockefeller sammen med artister som Kaveh, Nico D og Admiral P. Albumet ble ikke like godt tatt imot som live-opptredene deres.